ઠાસરાના પીપલવાડા રોડ ઉપર આવેલ ભંગારના ગોડાઉનમાં શુક્રવારે રાત્રે 12.30ના અરસામાં આગ લાગી હતી. ઘટનાની જાણ ફાયર બ્રિગેડને કરવામાં આવતાં ટીમ પહોંચી હતી. જોકે ગોડાઉનમાં પડેલ લાકડા અને પ્લાસ્ટિકને કારણે આગે જોતજોતામાં વિકરાળ સ્વરૂપ ધારણ કરી લેતાં, આસપાસના વિસ્તારને ખાલી કરી દેવામાં આવ્યો હતો. આગને કાબુમાં લેવા માટે ડાકોર, બાલાસિનોર, થર્મલ, નડિયાદ અને ઉમરેઠ ફાયર બ્રિગેડની ટીમે કલાકો સુધી જહેમત ઉઠાવી હતી. સવારે 9 વાગ્યે આગ સંપૂર્ણત: કાબુમાં આવી હતી.